b"\n_START_ARTICLE_\nCobalt Silver Kings\n_START_SECTION_\nZgodovina\n_START_PARAGRAPH_\nKlub je bil ustanovljen leta 1906 v ligi Timiskaming Professional Hockey League (TPHL), zgodnji profesionalni hokejski ligi. Leta 1909 je klub kot prvak lige TPHL osvojil pokal O'Brien Trophy. _NEWLINE_Leta 1909 je klub postal \xc4\x8dlan lige National Hockey Association (NHA) skupaj s \xc5\xa1e enim TPHL klubom Haileybury Comets, FAHL kluboma Renfrew Creamery Kings in Les Canadiens in klubom Montreal Wanderers. Ligo je ustanovil Ambrose O'Brien, da bi konkuriral ligi Canadian Hockey Association (CHA), ki je bila ustanovljena isto\xc4\x8dasno. O'Brien je prav tako \xc5\xbeelel ustanoviti ligo, da bi njegov Renfrew lahko osvojil Stanleyjev pokal. CHA je kmalu razpadla in dve njeni mo\xc5\xa1tvi, Ottawa in Shamrocks, sta se pridru\xc5\xbeili ligi NHA._NEWLINE_Po otvoritveni sezoni se je klub vrnil v ligo TPHL, njegovo mesto v NHA je prevzelo mo\xc5\xa1tvo Quebec Bulldogs, predhodno \xc4\x8dlan lige CHA._NEWLINE_Cobalt Silver Kings so igrali v dvorani s kapaciteto 3.500 obiskovalcev."